open-index/open-wikipedia-markdown huggingface dataset:
Επαρχίες της Κίνας

Οι **Επαρχίες**  (Κινεζικά: 省, πινγίν: *Shěng*), επίσημα **επαρχιακού επιπέδου διοικητικές διαιρέσεις** (Κινεζικά : 省级行政区; πινγίν: *Shěng Jí Xíngzhèngqū*) είναι οι υψηλότερου επιπέδου κινεζικές διοικητικές διαιρέσεις. Υπάρχουν 34 τέτοιες διαιρέσεις, ταξινομημένες ως 23 επαρχίες (συμπεριλαμβανομένης της Επαρχίας Ταϊβάν, που θεωρείται επαρχία της Λαϊκής Δημοκρατία της Κίνας και διαίρεση της Δημοκρατίας της Κίνας αλλά υπό εντελώς διαφορετικό ορισμό), 4 δήμους, 5 αυτόνομες περιφέρειες και 2 Ειδικές Διοικητικές Περιφέρειες.

## Κατάλογος επαρχιών


Σημειώσεις:
: °: Συντομογραφίες/Σύμβολα σε παρενθέσεις είναι ανεπίσημα
: Λαϊκή Δημοκρατία της Κίνας (ΛΔΚ) θεωρεί την Ταϊβάν ως της 23η επαρχία της. Ωστόσο η ΛΔΚ δεν έλεγχε ποτέ την Ταϊβάν. Η Δημοκρατία της Κίνας επί του παρόντος διοικεί την Ταϊβάν, Πενγκχού, Κινμέν και Ματσού.
:

## Υποσημειώσεις
Σημαία της Αλμπέρτας

thumb|Σημαία της Αλμπέρτας.
Η **σημαία της [[Αλμπέρτα|Αλμπέρτας]]** καθιερώθηκε με νόμο το 1968 από την κυβέρνηση της επαρχίας. Η υιοθέτησή της έγινε την 1η Ιουνίου 1968.

Οι διαστάσεις της είναι 1:2 και στο κέντρο της βρίσκεται το εθνόσημο της επαρχίας σε φόντο μπλε. Ο θυρεός είναι σε ύψος πιο ψηλός κατά 7/10 από την υπόλοιπη σημαία. 

Τα επαρχιακά χρώματα υιοθετήθηκαν το 1984 και είναι το μπλε και το χρυσό (βαθύ κίτρινο).

## Παραπομπές


### Βιβλιογραφία
* Franco, Guida (2006). Canadian Almanac & Directory 2006. Toronto: Micromedia ProQuest. ISBN 1-895021-90-1.

## Εξωτερικοί σύνδεσμοι

* Legislative Assembly of Alberta – The Citizen's Guide to the Alberta Legislature, Part V: The Emblems of Alberta

Αλμπερτα
Σημαια
Γενικές εκλογές στην Αλμπέρτα (2015)

Οι **29ες γενικές εκλογές** στην Αλμπέρτα του Καναδά διεξήχθησαν πρόωρα στις 5 Μαΐου 2015. Εξελέγησαν τα μέλη της Νομοθετικής Συνέλευσης. Ο πρωθυπουργός της επαρχίας, Τζιμ Πρέντις ζήτησε από τον Αντικυβερνήτη να διαλύσει τη βουλή στις 7 Απριλίου 2015.

## Πλαίσιο
Με βάση τον Εκλογικό Νόμο, οι εκλογές πρέπει να διεξαχθούν εντός περιόδου 3 μηνών ανάμεσα στην 1η Μαρτίου και στην 31η Μαΐου στο 4ο ημερολογιακό έτος μετά τις προηγούμενες εκλογές, οι οποίες ήταν στις 23 Απριλίου 2012. Ωστόσο, ο Νόμος αυτός δεν επηρεάζει τις εξουσίες του Αντικυβερνήτη, ο οποίος μπορεί να διαλύσει τη βουλή και πριν την περίοδο εκείνη (στις εκλογές του 2015 έναν χρόνο νωρίτερα). Στην απερχόμενη 28η συνέλευση, η Προοδευτική Ένωση των Συντηρητικών της Αλμπέρτας (PCs) διέθετε την πλειοψηφία.

## Αποτελέσματα
Το Νέο Δημοκρατικό Κόμμα της Αλμπέρτας (NDP) πλειοψήφησε στις εκλογές με νέα ηγέτιδα τη Ρέιτσελ Νότλι και σχημάτισε για πρώτη φορά στην ιστορία κυβέρνηση, ανατρέποντας τους Προοδευτικούς Συντηρητικούς (PC), οι οποίοι περιορίστηκαν στην 3η θέση. Ο Τζιμ Πρέντις παραιτήθηκε από αρχηγός του κόμματος. Οι Προοδευτικοί Συντηρητικοί κέρδισαν όλες τις προηγούμενες εκλογές από το 1971 έως και το 2012 και κυβέρνησαν ως το 2015, ως η μακροβιότερη κυβέρνηση για καναδική επαρχία.

Το Κόμμα του Άγριου Ρόδου (Wildrose Party) με νέο ηγέτη τον Μπράιαν Τζιν παρέμεινε στην επίσημη αντιπολίτευση, κερδίζοντας 4 έδρες σε σχέση με τις προηγούμενες γενικές εκλογές του 2012. Αμφότερα το Κόμμα Φιλελευθέρων της Αλμπέρτας (Lib) και το Κόμμα της Αλμπέρτας (AP) κέρδισαν από μία έδρα.

## Παραπομπές


## Εξωτερικοί σύνδεσμοι
*Elections Alberta

Αλμπερτα
Κατηγορία:Αλμπέρτα
Εμέρς Φαέ

Ο **Εμέρς Φαέ**, γεννημένος στις 24 Ιανουαρίου 1984 στη Ναντ, είναι πρώην διεθνής Ιβοριανός ποδοσφαιριστής. Αγωνίστηκε στην θέση του ανασταλτικού μέσου το χρονικό διάστημα από τις αρχές της δεκαετίας του 2000 έως τις αρχές της δεκαετίας του 2010.

Προερχόμενος από τα τμήματα υποδομής της ΦΚ Ναντ, αγωνίστηκε στη συνέχεια στις Ρέντινγκ ΦΚ και ΟΖΚ Νις. Υποχρεώθηκε να θέσει ένα τέλος στην επαγγελματική του καριέρα την 1η Φεβρουαρίου 2012 έπειτα από αλλεπάλληλες φλεβίτιδες.

Αγωνιζόμενος με τα χρώματα της Εθνικής Γαλλίας U17, κατέκτησε το 2001 το Παγκόσμιο Κύπελλο U17, ενώ στη συνέχεια αγωνίστηκε έξι φορές με την Εθνική Γαλλίας U21. Στη συνέχεια επέλεξε να αγωνιστεί με τα χρώματα της χώρας καταγωγής του, Ακτής Ελεφαντοστού, με την εθνική ομάδα της οποίας μέτρησε συνολικά σαράντα τέσσερις διεθνείς συμμετοχές, έχοντας πετύχει ένα τέρμα. Αναδείχτηκε φιναλίστ του Κυπέλλου Εθνών Αφρικής του 2006.

## Βιογραφία
Ο Εμέρς Φαέ ξεκίνσηε την ενασχόληση με το ποδόσφαιρο από την ΦΚ Τουτ Αιντ, τοπική ομάδα συνοικίας της Ναντ. Το 1995, εντάχθηκε στα τμήματα υποδομής της ΦΚ Ναντ. Κληθείς στην Εθνική Γαλλίας U21, τελικά επέλεξε να αγωνιστεί με τα χρώματα της Εθνικής Ακτής Ελεφαντοστού, όπου συνάντησε εκ νέου τον πρώην συμπαίκτη του στην ΦΚΝΑ, Ζιλ Γιαπί-Γιαπό.

Τον Ιούνιο του 2007, έπειτα από τον υποβιβασμό της ΦΚ Ναντ στην Λιγκ 2, ο Εμέρς Φαέ επέλεξε να αποχωρήσει από την ομάδα η οποία τον ανέδειξε ποδοσφαιρικά. Μεταγράφηκε στην αγγλική Ρέντινγκ ΦΚ, η οποία είχε ήδη επιχειρήσει να τον αποκτήσει έναν χρόνο νωρίτερα.

Τον Ιούνιο του 2008, ο σύλλογος της Ρέντινγκ παραχώρησε τον Εμέρς Φαέ υπό την μορφή δανεικού στην ΟΖΚ Νις, με συμπερίληψη στην συμφωνία μεταξύ των δύο συλλόγων και μιας οψιόν αγοράς του παίκτη. Κλήθηκε να αντικαταστήσει στην Κυανή Ακτή το κενό του, προσφάτως αποχωρήσαντα, Φλοράν Μπαλμόν, ο οποίος είχε αποχωρήσει με προορισμό την Λιλ ΟΣΚ, όπου ο Κλοντ Πυέλ και έπειτα ο Ρουντί Γκαρσιά είχαν καταστήσει την απόκτησή του ως προτεραιότητα. Στις 29 Ιανουαρίου 2009, η ομάδα της Νις έκανε χρήση της οψιόν αγοράς του παίκτη, προσφέροντας συμβόλαιο συνεργασίας έως το 2011 στον Εμέρς Φαέ.

Τον Δεκέμβριο του 2010, εισήλθε στην ιστορία της *Gym*, σημειώνοντας ένα τέρμα στην τελευταία φάση του ντέρμπι απέναντι στην ΟΜ (1-0).

Έβαλε τέλος στην επαγγελματική του καριέρα την 1η Φεβρουαρίου 2012, έπειτα από αλλεπάλληλες φλεβίτιδες.

## Διακρίσεις
* Φιναλίστ του Ευρωπαϊκού Πρωταθλήματος U16 το 2001 με την Εθνική Γαλλίας U16
* Πρωταθλητής Κόσμου U17 το 2001 με την Εθνική Γαλλίας U17
* Νικητής του Κυπέλλου Γκαμπαρντελά το 2002 με την ΦΚ Ναντ
* Φιναλίστ του Λιγκ Καπ Γαλλίας το 2004 με την ΦΚ Ναντ
* Νικητής του Τουρνουά της Τουλόν το 2004 με την Εθνική Γαλλίας U21
* Φιναλίστ του Κυπέλλου Εθνών Αφρικής το 2006 με την Ακτή Ελεφαντοστού

## Παραπομπές


Κατηγορία:Ιβοριανοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Ρέντινγκ ΦΚ
Κατηγορία:Ποδοσφαιριστές ΟΖΚ Νις
Εθνόσημο της Αλμπέρτας

thumb|270px|Το εθνόσημο της Αλμπέρτας.
Το αρχικό **εθνόσημο της [[Αλμπέρτα]]ς** εκχωρήθηκε στην Αλμπέρτα με βασιλικό διάταγμα από τον Εδουάρδο Ζ΄ στις 30 Μαΐου 1907. Ο θυρεός συναντάται επίσης στη σημαία της Αλμπέρτας.

## Ιστορία
Στις 30 Ιουλίου 1980 η βασίλισσα Ελισάβετ Β΄ επηύξησε τα οπλικά σύμβολα στο θυρεό με βασιλικό διάταγμα, προσθέτοντας ένα έμβλημα, υποστηρικτές και ένα σύνθημα.
 Η περικεφαλαία κάτω από το έμβλημα άλλαξε από χαλύβδινη σε χρυσή βασιλική, στις 15 Ιανουαρίου 2008.

## Συμβολισμός
Το έμβλημα βρίσκεται πάνω από το θυρεό και αποτελείται από μία βασιλική περικεφαλαία με ένα αργυρέρυθρο στεφάνι, πάνω στο οποίο κάθεται ένας κάστορας και πάνω στο ζώο είναι το βασιλικό στέμμα του Εδουάρδου. Το λευκό και το κόκκινο είναι τα επίσημα εθνικά χρώματα του Καναδά και ο κάστορας αποτελεί το επίσημο ζώο της χώρας.
Ο θυρεός εκπροσωπεί τους φυσικούς πόρους και τις ομορφιές του τοπίου της Αλμπέρτας: τα Βραχώδη Όρη και τους λόφους, τις κατάφυτες πεδιάδες και τους σιτοβολώνες. Ο  Σταυρός του Αγίου Γεωργίου είναι μία αλληγορία για το οπλόσημο της Εταιρείας του Χάντσον Μπέι, η οποία είχε κάποτε υπό τον έλεγχό της την Αλμπέρτα. Η βάση είναι ένα όρος γεμάτο χόρτα με το επίσημο άνθος της Αλμπέρτας, την αγριοτριανταφυλλιάa.
Οι υποστηρικτές κάθονται εκατέρωθεν του θυρεού και είναι ένα χρυσό λιοντάρι στα αριστερά, σύμβολο δύναμης και μία ελαφοκέφαλη αντιλόπη (pronghorn) στα δεξιά, που συμβολίζει τον φυσικό πλούτο της Αλμπέρτας. Κανένα ζώο από τα δύο δεν είναι επίσημο στην επαρχία (επίσημο ζώο είναι το μεγαλοκέρατο πρόβατο (bighorn). To σύνθημα *Fortis et Liber*σημαίνει "δυνατός και ελεύθερος" και είναι μία φράση από τους αγγλικούς στίχους του εθνικού ύμνου του Καναδά "Ο Canada".

## Παραπομπές


## Εξωτερικοί σύνδεσμοι
* Government of Alberta, Community Development: Armorial Bearings

Εθνοσημο
Αετόπετρα Ζίτσας Ιωαννίνων

*Για οικισμούς με το ίδιο όνομα δείτε το λήμμα: [[Αετόπετρα]]*

Η **Αετόπετρα** είναι ορεινό χωριό της πρώην επαρχίας Δωδώνης στο νομό Ιωαννίνων σε υψόμετρο 770 μέτρα.

## Γεωγραφία - Ιστορία
Η Αετόπετρα βρίσκεται στις νοτιοδυτικές πλαγιές του όρους Κασιδιάρης, δίπλα στην επαρχιακή οδό Σουλόπουλου - Δελβινακίου και σε απόσταση 39 χλμ. βορειοδυτικά από τα Ιωάννινα. Η παλιά ονομασία του χωριού ήταν **Κοσόλιανη**, μέχρι το 1927, οπότε μετονομάστηκε. Σύμφωνα με το σχέδιο Καλλικράτης, μαζί με την Κάτω Αετόπετρα αποτελούν τη τοπική κοινότητα Αετοπέτρας Δωδώνης που ανήκει στη δημοτική ενότητα Μολοσσών του Δήμου Ζίτσας και σύμφωνα με την απογραφή του 2011 έχει πληθυσμό ως κοινότητα 47 κατοίκων, εκ των οποίων οι 42 κατοικούν στην Αετόπετρα και οι υπόλοιποι στον Κάτω Αετόπετρα.
## Τοπική κοινότητα
Η τοπική κοινότητα Αετοπέτρας είναι χαρακτηρισμένη ως αγροτικός ορεινός οικισμός, με έκταση 25,174 χμ² (2011).
### Πληθυσμός

(σε παρένθεση ο πληθυσμός της τοπικής κοινότητας)
## Δείτε επίσης
Αετόπετρα Κόνιτσας Ιωαννίνων στη Βικιπαίδεια

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ζίτσας
Ιορδάνης Βογδάνου

Ο **Ιορδάνης Βογδάνου** ήταν Έλληνας ποδοσφαιριστής, γεννημένος το 1910, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, κατακτώντας δύο πρωταθλήματα Ελλάδος. Καταγράφεται συχνά στις περιγραφές αγώνων από τον τύπο της εποχής με το "ψευδώνυμο" Παπάς" ή "Παππάς".

## Καριέρα
Ο Βογδάνου εντάχθηκε στα τμήματα υποδομής του Άρη το 1925, σε ηλικία δεκαπέντε ετών. Από την επόμενη κιόλας χρονιά, έπαιξε σε διάφορα φιλικά παιχνίδια της ομάδας, ενώ την σεζόν 1927-28 συμμετείχε σε μερικά παιχνίδια του πρωταθλήματος Θεσσαλονίκης, πετυχαίνοντας δύο τέρματα. Στην τελική φάση του πανελλήνιου πρωταθλήματος, αγωνίστηκε στο ματς εναντίον του Ατρόμητου στις 17 Ιουνίου 1928, το οποίο ο Άρης κέρδισε με 3-1 και κατέκτησε τον τίτλο. 

Από την σεζόν 1928-29, ήταν βασικό μέλος της ενδεκάδας των "κίτρινων", παίζοντας σε έξι από τα δέκα παιχνίδια του πρωταθλήματος Θεσσαλονίκης και σκοράροντας δύο γκολ. Επίσης, συμμετείχε στους δύο αγώνες μπαράζ κατά του ΠΑΟΚ, όπου ο Άρης κέρδισε με 4-3 στις 2 Ιουνίου 1929.

Για το πρωτάθλημα Θεσσαλονίκης της σεζόν 1929-30, ο Βογδάνου αγωνίστηκε σε εννέα αγώνες και πέτυχε οκτώ γκολ, ενώ έπαιξε και στα τέσσερα παιχνίδια της τελικής φάσης, σκοράροντας τρία τέρματα. Παράλληλα, με το σκοράρισμα, αγωνιζόμενος ως δεξί εξτρέμ, διακρινόταν για την δημιουργία φάσεων τις οποίες αξιοποιούσαν οι Αγγελάκης και Κίτσος.

Το 1932, αγωνίστηκε στον πρώτο τελικό κυπέλλου Ελλάδας και κατέκτησε τον τίτλο του πρωταθλητή, πετυχαίνοντας πέντε γκολ. Σημαντικότερο εξ αυτών το γκολ της ανατροπής εναντίον του Ολυμπιακού, στις 29 Μαΐου 1932, με το οποίο ο Άρης κέρδισε με 2-1, κατακτώντας τον τίτλο.

Την επόμενη χρονιά, ήταν φιναλίστ του κυπέλλου Ελλάδος για δεύτερη φορά, αφού ο Άρης ηττήθηκε αυτή την φορά από τον Εθνικό. Οι "κίτρινοι" κατέκτησαν την πρώτη θέση του Βορείου Ομίλου του πανελλήνιου πρωταθλήματος, φτάνοντας στην δεύτερη θέση στην τελική φάση.

Ακολούθησαν τα πρωταθλήματα Θεσσαλονίκης του 1934 και του 1938, το πρωτάθλημα Βορείου Ομίλου του 1935, η τέταρτη θέση στο πρωτάθλημα του 1936 και η τρίτη θέση στο πρωτάθλημα του 1938, πριν ο Βογδάνου κρεμάσει τα παπούτσια του, όντας ένας από τους μακροβιότερους και πιο επιτυχημένους προπολεμικούς ποδοσφαιριστές του Άρη.

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Βογδάνου Ιορδάνης (Παπάς) | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
California Nights (άλμπουμ)

Το "**California Nights**" είναι το τρίτο στούντιο άλμπουμ των Best Coast. Κυκλοφόρησε την Πρωτομαγιά του 2015 από την Harvest Records. Παραγωγή έκανε ο Wally Gagel, ο οποίος ήταν παραγωγός και στο EP της μπάντας, *Fade Away*. Το άλμπουμ ανακοινώθηκε στις 18 Φεβρουαρίου του 2015. Το βίντεο κλιπ του ομώνυμου κομματιού, τα ονόματα των υπόλοιπων κομματιών και οι ημερομηνίες των συναυλιών για την προώθηση του άλμπουμ παρουσιάστηκαν στις 24 Φεβρουαρίου του 2015. Το βίντεο κλιπ του κομματιού "Heaven Sent" κυκλοφόρησε την 1η Απριλίου του 2015.

## Κομμάτια
Όλα τα κομμάτια γράφτηκαν από την Bethany Cosentino

## Συντελεστές
* Bobb Bruno - μπάσο, κιθάρα, πλήκτρα
* Bethany Cosentino - φωνή, κιθάρα
* Wally Gagel - παραγωγός, μηχανικός, μίξινγκ, κιθάρα, πλήκτρα, συνθεσάιζερ, μπάσο, κρουστά
* Brady Miller - ντραμς, κιθάρα, πλήκτρα, κρουστά
* Howie Weinberg - mastering
* Janell Shirtcliff - φωτογραφία
* Lawrence Azerrad - σχέδιο
* Seth Olansky - βοηθός παραγωγής, βοηθός μίξινγκ, βοηθός μηχανικός
* Vincent Silva - βοηθός παραγωγής, βοηθός μίξινγκ, βοηθός μηχανικός
* Gentry Studer - βοηθός mastering

## Παραπομπές


Κατηγορία:Άλμπουμ του 2015
Παγκόσμιο πρωτάθλημα Φόρμουλα 1 (1987)

Το **Παγκόσμιο πρωτάθλημα της Φόρμουλα 1 για το 1987** ήταν το 38ο που διοργάνωσε η  FIA. Περιλάμβανε 16 γκραν πρι, τα οποία ξεκίνησαν στις 5 Απριλίου στη Βραζιλία και ολοκληρώθηκαν στις 15 Νοεμβρίου
στην Αυστραλία. 

## Παραπομπές


## Εξωτερικοί σύνδεσμοι
* 

1987
Κατηγορία:Μηχανοκίνητος αθλητισμός το 1987
Κάστρο Μπραν

Το **κάστρο Μπραν** (ρουμανικά: *Castelul Bran*) είναι κάστρο το οποίο βρίσκεται κοντά στο χωριό Μπραν, Κομητεία Μπρασόβ, στην κεντρική Ρουμανία. Το κάστρο κατασκευάστηκε τον 13ο αιώνα από το Τευτονικό Τάγμα και σήμερα αποτελεί εθνικό μνημείο της Ρουμανίας. Βρίσκεται στα όρια Τρανσυλβανίας και Βλαχίας. Συχνά αναφέρεται ως το «κάστρο του Κόμη Δράκουλα», αλλά δεν υπάρχουν στοιχεία ότι ο Μπραμ Στόκερ αναφερόταν σε αυτό το κάστρο και η σχέση του κάστρου με τον Βλαντ Γ΄ Τσέπες, έμπνευση του μυθιστορήματος, είναι ισχνή.

Το κάστρο σήμερα λειτουργεί ως μουσείο.

## Ιστορία
thumb|Η αυλή του κάστρου
Το 1212, το Τευτονικό Τάγμα κατασκεύασε το ξύλινο κάστρο του Ντιτριχστάιν ως οχυρωμένη θέση στο Μπούτσερλαντ, στην είσοδο μίας ορεινής κοιλάδας διαμέσου της οποίας οι έμποροι ταξίδευαν για πάνω από μία χιλιετία, αλλά το 1242 καταστράφηκε από τους Μογγόλους. Η πρώτη καταγραφή του κάστρου του Μπραν έγινε από τον Λουδοβίκο Α΄ της Ουγγαρίας τις 19 Νοεμβρίου 1377, δίνοντας στους Σάξονες του Κρόνσταντ (Μπρασόβ) το δικαίωμα να φτιάξουν μια πέτρινη ακρόπολη με δικά τους έξοδα και εργασία. Ο οικισμός του Μπραν άρχισε να αναπτύσσεται δίπλα. Το 1438-1442, το κάστρο χρησιμοποιήθηκε στην άμυνα έναντι στους Οθωμανούς, και στην συνέχεια ως τελωνείο ανάμεσα σε Τρανσυλβανία και Βλαχία. Το κάστρο ανήκε στους Ούγγρους βασιλείς, αλλά επειδή ο βασιλιάς Βλάντισλας Β΄ δεν πλήρωσε τα δάνεια, το κάστρο πέρασε στην κατοχή της πόλης του Μπράσοβ το 1533. Το Μπραν είχε στρατηγική σημασία μέχρι τα μέσα του 18ου αιώνα.

Το 1920, το κάστρο έγινε βασιλική κατοικία εντός του βασιλείου της Ρουμανίας. Ήταν αγαπημένη οικία και αποχωρητήριο της βασίλισσας Μαίρη. Η πριγκίπισσα Ιλιάνα κληρονόμησε το κάστρο και λειτούργησε ως νοσοκομείο κατά τον Β΄ΠΠ. Μετά πέρασε στην κατοχή του κομμουνιστικού καθεστώτος με την έξωση της βασιλικής οικογένειας το 1948.

Το 2005 η Ρουμανική κυβέρνηση πέρασε έναν ειδικό νόμο ο οποίος επέτρεπε την επιστροφή ιδιοκτησιών οι οποίες απαλλοτριώθηκαν παράνομα, όπως το Μπραν, και έτσι ένα χρόνο αργότερα πέρασε στην ιδιοκτησία του Ντόμινικ των Αψβούργων, γιο και κληρονόμο της πριγκίπισσας Ιλιάνας. Το Σεπτέμβριο του 2007, διερευνητική επιτροπή του Ρουμανικού Κοινοβουλίου κατέληξε ότι η επιστροφή του κάστρου ήταν παράνομη και αντίθετη με τους νόμους σχετικά με την ιδιοκτησία και τη διαδοχή. Όμως το συνταγματικό δικαστήριο απέρριψε το υπόμνημα. Επιπλέον, μια άλλη κοινοβουλευτική επιτροπή επιβεβαίωσε την ισχύ της επιστροφής, δείχνοντας ότι ήταν σύμφωνη με το νόμο. Τις 18 Μαΐου 2009, η διοίκηση του κάστρου μετεβιβάστηκε από την κυβέρνηση στον Αρχιδούκα και τις αδελφές του και την 1 Ιουνίου 2009, το κάστρο άρχισε να λειτουργεί ως το πρώτο ιδιωτικό μουσείο στη χώρα.

Το 2014 αναφέρθηκε ότι το κάστρο ήταν προς πώληση.

## Παραπομπές


## Εξωτερικοί σύνδεσμοι

* Η επίσημη ιστοσελίδα του κάστρου

Μπραν
Toyota Formula 1

Η **Τογιότα Φόρμουλα 1** ήταν ομάδα η οποία συμμετείχε στο Παγκόσμιο πρωτάθλημα της Φόρμουλα 1.
Εντάχθηκε στο σπορ για 1η φορά το 2002 κι αποσύρθηκε στο τέλους του
2009. 

## Παραπομπές


## Εξωτερικοί σύνδεσμοι
* 

Κατηγορία:Ομάδες Φόρμουλα 1
Μαργαρίτα Μαγάνια

Η **Μαργαρίτα Μαγάνια** (*Margarita Magaña*) ισπανική  προφορά ΔΦΑ: [marɣaˈɾita maˈɣaɲa], γεννημένη στις 25 Ιουλίου 1979 στην Πόλη του Μεξικού, είναι μεξικανή ηθοποιός και μοντέλο, γνωστή για τους ρόλους της στις μεξικάνικες τηλεοπτικές σειρές  *Al diablo con los guapos*, *Un gancho al corazón*, και *Teresa*.

Σπούδασε ηθοποιία στο Centro de Educación Artística της Televisa (CEA - Κέντρο της Καλλιτεχνικής Εκπαίδευσης)

Το 1995 έλαβε την πρώτη ευκαιρία της να συμμετέχει στις σαπουνόπερες, στο *María la del Barrio* (*[[Η Μαρία της γειτονιάς]]*).
  
Στην μεξικάνικη ταινία *La Primera Noche* ήταν το ντεμπούτο της ηθοποιού του είδους αυτού. Το 1999 παίζει στην σαπουνόπερα  Por tu amor(Όλα για την αγάπη) με πρωταγωνίστρια την διάσημη ηθοποιό Gabriela Spanic(Γκαμπριέλα Σπάνικ) .Το 2001 πρωταγωνίστησε στην σαπουνόπερα *El Juego de la Vida* με τους Άνα Λαγιέβσκα, Τζάκι Γκαρσία και Σάρα Μαλδονάδο.

Αργότερα, το 2002, εμφανίστηκε στην σαπουνόπερα *Las vías del amor* ως Αλίσια Μπετάνσος. Το 2004 συμμετείχε στην σαπουνόπερα *Amar otra vez* όπου ερμηνεύει το ρόλο της κακιάς που ονομάζεται Μπρέντα δίπλα στην Ιράν Καστίγιο. Το 2006 πραγματοποίησε μια άλλη παράσταση στην σαπουνόπερα *La Verdad Oculta* ως Μπέρτα Μπαλμόρι.

## Φιλμογραφία
### Τηλενουβέλες, Σειρές

### Θέατρο

## Βραβεία & Υποψηφιότητες
### [[Βραβεία TVyNovelas]]

## Εξωτερικοί σύνδεσμοι

* Η Μαργαρίτα Μαγάνια στο IMDb
* Βιογραφία της Μαργαρίτα Μαγάνια στο esmas  
* Φωτογραφίες και βιογραφία της Μαργαρίτα Μαγάνια στο Famosas Mexicanas (Διάσημες Μεξικάνικες)
* Βιογραφία της Μαργαρίτα Μαγάνια στο las noticias México 
* Ντοσιέ της Μαργαρίτα Μαγάνια στο tvnotas
* Φωτογραφίες της Μαργαρίτα Μαγάνια στο Mujeres Hermosas (Όμορφες Γυναίκες) 

Κατηγορία:Μεξικανές μοντέλα
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κριστιάνο Ντα Μάτα

Ο **Κριστιάνο Ντα Μάτα**(γεν. στις 19 Σεπτεμβρίου του 1973 στο Μπέλο Οριζόντε της Βραζιλίας είναι 
Βραζιλιάνος οδηγός αγώνων, ο οποίος για 2 χρονιές(2003 και 2004) αγωνίστηκε στη Φόρμουλα 1 με την Τογιότα. Την 1η χρονιά πήρε μέρος σε όλα τα Γκραν πρι και τη 2η μόνο στα 13, καθώς από το 14ο αντικαταστάθηκε από το συμπατριώτη του Ρικάρντο Ζόντα.

## Παραπομπές


Κατηγορία:Βραζιλιάνοι οδηγοί της Φόρμουλα 1
Μάχη του Βουγιέ

Η **μάχη του Βουιγιέ** (, το όνομα της τοποθεσίας προέρχεται από το λατινικό Campus Vogladensis) ήταν μια ένοπλη σύγκρουση μεταξύ των δυνάμεων του Βασιλείου των Φράγκων υπό τον Κλόβι Α΄ και του Βησιγοτθικού Βασιλείου της Τουλούζης υπό τον Αλάριχο Β΄. Η ήττα που υπέστησαν οι Βησιγότθοι, προκάλεσε τον εδαφικό περιορισμό του Βασιλείου της Τουλούζης νότια των Πυρηναίων και, με τον θάνατο του βασιλιά τους στη μάχη, την έναρξη της περιόδου της οστρογοτθικής επέμβασης στα εσωτερικά πράγματα του Βασιλείου τους.

## Προηγούμενα
Το Βασίλειο των Βησιγότθων είχε ιδρυθεί από τον Βάλια το 414 στη ρωμαϊκή επαρχία της Ακιτανίας. Έχοντας ως κέντρο τη σημερινή Τουλούζη, μετά τη διάλυση της Δυτικής Ρωμαϊκής Αυτοκρατορίας από τους Οστρογότθους, έπαιζε τον ρόλο μιας σημαντικής περιφερειακής δύναμης στη δυτική Ευρώπη. Η σταδιακή ενσωμάτωση της Ιβηρικής το είχε μετατρέψει στο μεγαλύτερο εδαφικό μόρφωμα της περιοχής. Ωστόσο, η γιγάντωση του γειτονικού του Φραγκικού Βασιλείου και οι φόβοι των Φράγκων γύρω από μία πιθανή πανγοτθική ένωση με τους Οστρογότθους, οδήγησε στη σύγκρουσή τους.

## Η μάχη
Οι Φράγκοι είχαν ήδη επιτεθεί σε προηγούμενες περιστάσεις εναντίον των Βησιγότθων. Το 497, σε συμμαχία με τους Βρετόνους είχαν φτάσει να καταλάβουν τα Βουρδίγαλα. Μια νέα συμμαχία, αυτή τη φορά με τους Βυζαντινούς τους επέτρεψε να εισβάλουν σε βησιγοτθικά εδάφη από τον βορρά· συγκρούστηκαν με τους Βησιγότθους κοντά στο σημερινό Πουατιέ. Ο θάνατος του Αλάριχου προκάλεσε τη φυγή των βησιγοτθικών στρατευμάτων και επέτρεψε στον Κλόβι Α΄ να καταλάβει ανενόχλητος εκ νέου τα Βουρδίγαλα. Την επόμενη άνοιξη εκστράτευσε εναντίον της απροστάτευτης Τολόζα. Η μοναδική περιοχή που παρέμεινε σε βησιγοτθικά χέρια εκτός της Ιβηρικής ήταν η Σεπτιμανία, την οποία έσπευσαν να προστατέψουν συμμαχικά οστρογοτθικά στρατεύματα. 

## Παραπομπές


## Βιβλιογραφία
* Davies, Simon (2012), *Vanished Kingdoms: The Rise and Fall of States and Nations*. Penguin.

Κατηγορία:Μάχες γοτθικού στρατού
Mercedes Grand Prix Petronas

Η **Mercedes Grand Prix Petronas** είναι ομάδα η οποία συμμετέχει στο Παγκόσμιο πρωτάθλημα της Φόρμουλα 1. Προήλθε από την εξαγορά του 75% των μετοχών της Brawn GP. 

## Ιστορικό σημείωμα
Στις 16 Νοεμβρίου του 2009, ο Ρος Μπρον συναντήθηκε με το διευθυντή της Mercedes, συζήτησαν κι αποφάσισαν να αγοράσει η εταιρεία το 75% των μετοχών της Brawn GP και να μετονομαστεί η ομάδα στο σημερινό της όνομα. Από το 2010 μέχρι το 2012 το ρόστερ της ομάδας ήταν 
αμιγώς Γερμανικό και αποτελείτο από το Μίχαελ Σουμάχερ, ο οποίος επέστρεψε στο σπορ μετά από 4 χρόνια και το Νίκο Ρόσμπεργκ ο οποίος πήγε εκεί από τη Γουίλιαμς. Το 2013 ο Σουμάχερ έφυγε από την ομάδα καθώς είπε στον Μπρον πως δεν μπορούσε να δεσμευθεί άλλο και τη θέση του πήρε ο Βρετανός Λιούις Χάμιλτον ο οποίος πήγε εκεί από τη Μακλάρεν. Αυτό το δίδυμο οδηγών παρέμεινε μέχρι το 2016. Από το 2017 την Θέση του Νίκο Ρόσμπεργκ πήρε ο Φινλανδός Βάλττερι Μπότας.

## Παραπομπές


Κατηγορία:Ομάδες Φόρμουλα 1
Έλληνες αγροτικοί ταχυδρόμοι και οι κωδικοί ακύρωσής τους

Με τον τίτλο ***Έλληνες αγροτικοί ταχυδρόμοι και οι κωδικοί ακύρωσής τους*** (αγγλικά: *Greek Rural Postmen and Their Cancellation Numbers)* ονομάζεται βιβλίο το οποίο εκδόθηκε από τον Ελληνικό Φιλοτελικό Σύλλογο της Μεγάλης Βρετανίας το 1994. Τα περιεχόμενα του βιβλίου περιγράφουν την ιστορία του ταχυδρομείου στην Ελλάδα και συγκεκριμένα τους κωδικούς ακύρωσης σε χρήση από τους αγροτικούς ταχυδρόμους κατά τον 20ό αιώνα, από το ξεκίνημα του θεσμού των αγροτικών ταχυδρόμων το 1911.

Η αναγνωρισιμότητα του βιβλίου προέρχεται από τον ασυνήθιστο για την αγγλική τιτλογραφία ονομασία του, για τον οποίο κέρδισε το βραβείο Ντάιαγκραμ το 1996, καθώς και την επετειακή διάκριση του ίδιου βραβείου το 2008 ως το βιβλίο με τον πιο περίεργο τίτλο κατά τα τελευταία 30 χρόνια.

## Περιεχόμενα
Το βιβλίο πραγματεύεται την ιστορία των ελληνικών γραμματοσήμων στην ύπαιθρο της χώρας και το πως χρησιμοποιούνται και ακυρώνονται (σφραγίζονται) από τους αγροτικούς ταχυδρόμους των Ελληνικών Ταχυδρομείων. Ο σκοπός της δημιουργίας και έκδοσης του αποσκοπούσε στο να ενθαρρύνει την συλλογή των ελληνικών γραμματοσήμων και να προωθήσει τη μελέτη τους διεθνώς.

## Βραβεύσεις
Το μεγαλύτερο επίτευγμα του βιβλίου είναι πως θεωρείται πως έχει ένα από τους πιο περίεργους τίτλους βιβλίων στην αγγλική γλώσσα, κάτι που το έκανε να βραβευτεί με το βραβείο Ντάιαγκραμ το 1996, όταν και πρωτοεκδόθηκε καθώς και στην επετειακή βράβευση του ίδιου διαγωνισμού το 2008. Ανάμεσα στους άλλους διαγωνιζόμενους τίτλους βιβλίων υπήρχαν τίτλοι, όπως το *Άνθρωποι που δε γνωρίζουν πως είναι νεκροί* και το *Πως να αποφύγετε τεράστια πλοία* επί των οποίων και επικράτησε. Ο οργανισμός που διαχειρίζεται το βραβείο σχολίασε πως το αποτέλεσμα της ψηφοφορίας που ανέδειξε το βιβλίο πρώτο, ενδεχομένως να συνδέεται με το ενδιαφέρον του κοινού στη Μεγάλη Βρετανία (έδρα του διαγωνισμού) σχετικά με το κλείσιμο των δημόσιων ταχυδρομείων εκεί.

## Σημειώσεις

## Παραπομπές


Κατηγορία:Ταχυδρομεία στην Ελλάδα
Κατηγορία:Φιλοτελισμός
Το Ουρλιαχτό ΙΙΙ: Η Αποκάλυψη

**Το ουρλιαχτό (ταινία, 1981) ΙΙΙ: Η Αποκάλυψη** (αγγλικά: *Howling III: The Marsupials*) είναι μια κωμωδία τρόμου αυστραλέζικης παραγωγής του 1987. Τη σκηνοθεσία ανέλαβε ο Philippe Mora, ο οποίος έγραψε και το σενάριο μαζί με τον Charles Waterstreet. Η ταινία γυρίστηκε στο Σίδνεϊ της Αυστραλίας και είναι η δεύτερη συνέχεια της ταινίας *[[Το ουρλιαχτό (ταινία, 1981)]]*. Το *Ουρλιαχτό 3* έχει τρία διαφορετικά υπό-σενάρια, συμπεριλαμβανομένων των επιστημόνων που πειραματίζονται σε λυκάνθρωπους, μια νεαρή γυναίκα λυκάνθρωπο η οποία ψάχνει για μια καλύτερη ζωή και των στρατιωτών που τους κυνηγάν τη φυλή των λυκανθρώπων. 

## Πλοκή
Ένας διάσημος κοινωνιολόγος στέλνεται να ερευνήσει μια φυλή μαρσιποφόρων λυκανθρώπων οι οποίοι ζουν στην Αυστραλία και ερωτεύεται ένα θηλυκό από αυτούς.

## Ηθοποιοί και Χαρακτήρες
*Barry Otto - Καθηγητής Harry Beckmeyer
*Imogen Annesley - Jerboa
*William Yang - Σιβηριανός αγρότης
*Deby Wightman - Γυναίκα λυκάνθρωπος
*Leigh Biolos - Donny Martin
*Christopher Pate - Πράκτορας #1
*Max Fairchild - Thylo
*Jerome Patillo - Πράκτορας #2
*Dagmar Blahová - Olga Gorki
*Ralph Cotterill - Καθηγητής Sharp

## Υποδοχή
Η ταινία γνώρισε αρνητικές κριτικές από το κοινό. Έχει μια βαθμολογία 3,0/10 στο IMDb. Στο Rotten Tomatoes έχει μια βαθμολογία 20% βασισμένη σε 10 κριτικές. Η ελληνική ιστοσελίδα b-movies.gr έδωσε την ταινία μια βαθμολογία των 0/5 και είπε: "Τελική ανάλυση, μην το χάσετε! Δύσκολα θα ξαναδείτε τόσο κακή ταινία με λυκάνθρωπους, οπότε από αυτήν την άποψη αξίζει τα λεφτά της".

## Κυκλοφορία
Η ταινία κυκλοφόρησε για πρώτη φορά σε DVD από την Elite Entertainment το 2001. Το DVD περιείχε την widescreen έκδοχη ταινίας, τρέιλερς, και έναν ηχητικό σχολιασμό από τον σκηνοθέτη. Πλέον έχει σταματήσει η παραγωγή αυτής της έκδοσης. Η ταινία είχε κυκλοφορήσει στην Ελλάδα σε Bootleg έκδοση από την Arcadia η οποία είναι αντιγραφή της έκδοσης της Elite Entertainment.

## Εξωτερικοί Σύνδεσμοι
*Το ουρλιαχτό (ταινία, 1981) 3 στο Rotten Tomatoes
*Το ουρλιαχτό (ταινία, 1981) 3 στο Allmovie
*Παρουσίαση της ταινίας στο b-movies.gr

Κατηγορία:Ταινίες τρόμου
Κατηγορία:Ταινίες του 1987
Κατηγορία:Αυστραλιανές ταινίες
Κατηγορία:Κωμικές ταινίες
Κατηγορία:Λυκάνθρωποι σε ταινίες
Στρατής Καρίπης

Ο **Στρατής Καρίπης** (1912 - 1981) ήταν έλληνας λογοτέχνης από τη Λέσβο. 
Γεννήθηκε στον Άργεννο, όπου είχε γεννηθεί και ο Γιώργος Βαλέτας.
Το 1955 απολύθηκε από τη δουλειά του εξαιτίας των φρονημάτων του.
Δημοσίευσε τη συλλογή «Σκληρά Χρόνια» (1973) και νωρίτερα, το 1938 εξέδωσε την ποιητική συλλογή "Άργενος". Επίσης, γνωστό έργο του είναι και η "Πολιορκημένη Γη". Απεβίωσε στο Λεπέτυμνο, κοντά στο βουνό με το ίδιο όνομα.

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Μπομπ Σίγκερ

Ο **Ρόμπερτ Κλαρκ «Μπομπ» Σίγκερ** (αγγλικά: *Robert Clark "Bob" Seger*, 6 Μαΐου 1945) είναι Αμερικανός τραγουδιστής, συνθέτης, κιθαρίστας και πιανίστας. Αρχικώς, ως επιτυχημένος καλλιτέχνης στην περιοχή του Ντιτρόιτ κυκλοφορούσε και ηχογραφούσε ως **Bob Seger and the Last Heard** και **Bob Seger System**, μέσα στη δεκαετία του 1960. Κατόπιν, στις αρχές τις δεκαετίας του 1970, άφησε το "system" και συνέχισε τις ηχογραφήσεις -πολλές εκ των οποίων πετυχημένες- με μια πλειάδα άλλων συγκροτημάτων. Το 1973, συγκρότησε το σχήμα **Silver Bullet Band**, με το οποίο η δημοτικότητά του ξεπέρασε το Ντιτρόιτ, κάνοντάς τον δημοφιλή σε όλη τη χώρα, όλα αυτά κυκλοφορώντας το δίσκο *[[Live Bullet]]*, το 1975, το οποίο ουσιαστικά ήταν μία ζωντανή εκτέλεση του συγκροτήματος στο Cobo Hall στο Ντιτρόιτ. Η μεγάλη του επιτυχία, που τον κατέστησε δημοφιλή σε όλη τη χώρα ήταν το 1976, μετά την κυκλοφορία του δίσκου *[[Night Moves]]*. Στους δίσκους του, δούλευε εκτενώς με τους Muscle Shoals Rhythm Section, οι οποίοι εμφανίζονται σε πολλές μεγάλες κυκλοφορίες του Σίγκερ.

Ο Σίγκερ είναι ένας παραδοσιακός μουσικός της ροκ, με τη βραχνή και δυνατή φωνή του. Ο Σίγκερ στους στίχους του ασχολιόταν με την αγάπη, τη γυναίκα κ.λπ., και ήταν ένα παράδειγμα για το Χάρτλαντ ροκ. Ο Σίγκερ έκανε πολλές κυκλοφορίες και έδωσε διάφορα μεγάλα "χιτς", όπως το *[[Turn The Page]]*,  *[[Night Moves]]*, *[[We've Got Tonight]]*, *[[Against the Wind]]*, *[[Like a Rock']]', και το  *Shakedown*, το οποίο γράφτηκε για το [[Ο Αστυνόμος του Μπέβερλι Χιλς 2]]. Ο Σίγκερ, ωστόσο, έκανε και μια συνεργασία με το συγκρότημα [[Eagles]], στον δίσκο *Heartache Tonight*. Η πλέον χαρακτηριστική ερμηνεία του βρίσκεται στο κομμάτι *Old Time Rock and Roll*, το οποίο ονομάστηκε ένα από τα καλύτερα τραγούδια του περασμένου αιώνα, το 2001 από τη [[RIAA]].

Κι ενώ η καριέρα του εξαπλώνεται πάνω από 5 δεκαετίες, ο Σίγκερ, συνεχίζει και ηχογραφεί ακόμα ή και δίνοντας παραστάσεις. Το 2004 μπήκε στο [[Rock and Roll Hall of Fame]], ενώ το 2012 στο [[Songwriters Hall of Fame]].


==Παραπομπές==
<references />

==Πηγές==
* 1983 *Rolling Stone Record Guide*
* [[Joel Whitburn]], *The Billboard Book of Top 40 Hits*, 1983. ISBN 0-8230-7511-7.
* Joel Whitburn, *Top Adult Contemporary 1961–2001'', 2002. ISBN 0-89820-149-7.

## Εξωτερικοί σύνδεσμοι

* Official website
* 

Κατηγορία:Αμερικανοί μουσικοί
Κατηγορία:Ροκ μουσικοί
Κατηγορία:Αμερικανοί πιανίστες
Κατηγορία:Αμερικανοί κιθαρίστες
Κατηγορία:Αμερικανοί συνθέτες
Κατηγορία:Αμερικανοί τραγουδιστές
Λοράν Μοχελεμπί

Ο **Λοράν Μοχελεμπί** είναι πρώην Γάλλος ποδοσφαιριστής, γεννημένος στις 5 Ιανουαρίου 1984 στην Μασσαλία.

## Καριέρα

Προερχόμενος από τα τμήματα υποδομής της ΑΣ Μονακό, ήταν μέλος της ομάδας της Εθνικής Γαλλίας U17 η οποία κατέκτησε το Παγκόσμιο Κύπελλο της ηλικιακής κατηγορίας αυτής το 2001. Στη συνέχεια, ο ποδοσφαιριστής αυτός ο οποίος αγωνίστηκε στη θέση του μέσου, υπέγραψε συμβόλαιο συνεργασίας με την ΦΚ Ιστρ. Ελεύθερος συμβολαίου το 2006, συμμετείχε στις προπονήσεις της ομάδας της ΟΣ Κρετέιγ (Λιγκ 2).

Τον Ιούνιο του 2007, υπέγραψε συμβόλαιο συνεργασίας με την δεύτερη ομάδα της Παρί Σεν Ζερμέν, προτού μεταγραφεί, τον Ιανουάριο του 2008, στην ΚΦ Τίρανα, η οποία είχε μόλις κατακτήσει το τελευταίο πρωτάθλημα Αλβανίας.

## Σταδιοδρομία
### Νέοι
* 1998-2004 :  ΑΣ Μονακό

### Επαγγελματίας
* 2004-2006 :  ΦΚ Ιστρ
* 2006-2007 : Ελεύθερος
* 2007-Δεκέμβριος 2007 :  Παρί Σεν Ζερμέν
* Ιανουάριος 2008-2009 :  ΚΦ Τίρανα
* Ιανουάριος 2010-Δεκέμβριος 2010 :  ΑΣ Αραράτ Ισί
* Ιανουάριος 2011-2012 :  Ατλέτικο Μπαλεάρες

## Διακρίσεις
* Παγκόσμιος πρωταθλητής U17 με την Εθνική Γαλλίας το 2001.

## Παραπομπές


## Εξωτερικός Σύνδεσμος

* Προφίλ του Λοράν Μοχελεμπί στο footballdatabase.eu

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές ΦΚ Ιστρ
Κατηγορία:Ποδοσφαιριστές ΚΦ Τίρανα
Γκαέλ Μαϊά

Ο **Γκαέλ Μαϊά** είναι πρώην Γάλλος, πορτογαλικής καταγωγής, ποδοσφαιριστής, γεννημένος στις 2 Ιανουαρίου 1984 στο Μπωζανσί.

Προερχόμενος από τα τμήματα υποδομής της Ζιροντέν Μπορντό, αγωνίστηκε στην θέση του αμυντικού μέσου.

## Καριέρα
* 1997-1999 :  Λα Μπερισσόν Ντε Σατορού
* 1999-2005 :  Ζιροντέν Μπορντό (L1/CFA)
* 2005-2009 :  Αντάντ ΣΣΓ (Νασιονάλ)
* 2009-2010 :  ΑΣ Μουλέν (Νασιονάλ)
* 2013-2014 :  Ανγκουλέμ ΣΦΚ (CFA2)

## Διακρίσεις
* Φιναλίστ Ευρωπαϊκού Πρωταθλήματος U16.
* Παγκόσμιος πρωταθλητής U17 το 2001.
* Πρωταθλητής Γαλλίας στο πρωτάθλημα εφεδρειών επαγγελματιών ποδοσφαιριστών της σεζόν 2004/2005.

## Παραπομπές


## Εξωτερικός Σύνδεσμος

* Προφίλ του Γκαέλ Μαϊά στο lequipe.fr

Κατηγορία:Γάλλοι ποδοσφαιριστές
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Αντάντ ΣΣΓ
Κατηγορία:Ποδοσφαιριστές ΑΣ Μουλέν
Πανελλήνιο πρωτάθλημα πετοσφαίρισης ανδρών 1963

Το πανελλήνιο πρωτάθλημα πετοσφαίρισης ανδρών του 1963 ήταν το τρίτο που διεξήχθη μεταπολεμικά. Οι αγώνες έγιναν για πρώτη φορά στη Θεσσαλονίκη από 22 έως 26 Δεκεμβρίου του 1963. Πρωταθλητής αναδείχθηκε για πρώτη φορά στην ιστορία του ο Παναθηναϊκός χωρίς να χάσει σετ.

## Ομάδες
Στο πρωτάθλημα μετείχαν 8 ομάδες, οι τέσσερεις πρώτες του πρωταθλήματος Κέντρου (Μίλων, Παναθηναϊκός, Πανελλήνιος και Παγκράτι), οι δύο πρώτες του πρωταθλήματος Θεσσαλονίκης (Μακεδονικός και ΧΑΝΘ), η Ολυμπιάδα Πάτρας και η ομάδα των ομογενών της Αλεξάνδρειας. Στην πρώτη φάση οι οκτώ ομάδες χωρίστηκαν σε δύο ομίλους των τεσσάρων. Οι δύο πρώτες κάθε ομίλου προκρίθηκαν στην τελική φάση, όπου έγιναν αγώνες νοκ-άουτ για τα ημιτελικά, το μικρό και το μεγάλο τελικό. Στους αγώνες χρησιμοποιήθηκαν επτά διαιτητές, τέσσερεις από την Αθήνα και τρεις από τη Θεσσαλονίκη (Αγάπης, Ιεροκλής, Καλογερόπουλος).

## Α' φάση
### Αγώνες

### Βαθμολογίες

## Τελική Φάση
### Αγώνες

### Τελική κατάταξη

## Πηγές
*Εφ. Μακεδονία 24/12/1963 σελ. 9, 27/12 σελ. 7
*Εφ. Έθνος 23/12 σελ. 10, 26/12 σελ. 6, 27/12 σελ. 6


Κατηγορία:Πανελλήνιο πρωτάθλημα πετοσφαίρισης ανδρών
Κατηγορία:Πετοσφαίριση το 1963
That' s amore

Το **That' s amore** είναι ένα τραγούδι του 1952. Η μουσική του γράφτηκε από το Χάρι Γουόρεν και οι στίχοι του από τον Τζάκ Μπρουκς. Η 1η εκτέλεσή του έγινε το 1953 από τον  Αμερικανό τραγουδιστή Ντιν Μάρτιν. Το 1995 πραγματοποιήθηκε μια 2η εκτέλεση του τραγουδιού από τον Έλληνα τραγουδιστή Κώστα Μακεδόνα και Χορωδία.

Κατηγορία:Αμερικανικά τραγούδια
Κατηγορία:Τραγούδια του 1952
Κατηγορία:Τραγούδια γραμμένα για ταινίες
Εκλογές στη Βρέμη

Στη **[[Βρέμη]]** έγιναν για πρώτη φορά **εκλογές** το 1919. Η ηλικία στην οποία χορηγείται δικαίωμα ψήφου είναι τα 16 χρόνια, ενώ για να είναι κάποιος υποψήφιος πρέπει να έχει συμπληρώσει τα 18 του χρόνια. Από το 2011 ισχύει νέο εκλογικό σύστημα στη Βρέμη. Κάθε ψηφοφόρος μπορεί να δώσει 5 ψήφους μεταξύ καταλόγων κομμάτων ή υποψηφίων που αναγράφονται σε αυτές.

## Πρόσφατες εκλογές (2023)
Στις 14 Μαΐου 2023 διεξήχθησαν κρατιδιακές εκλογές για να εκλεγεί η 21η *Bürgerschaft* της Βρέμης. Οι εκλογές για τα δημοτικά συμβούλια Βρέμης και *Bremerhaven*, οι δύο δημοτικές οντότητες που αποτελούν το κρατίδιο της Βρέμης, πραγματοποιήθηκαν ταυτόχρονα. Η τότε κυβέρνηση ήταν ένας συνασπισμός των Σοσιαλδημοκρατικό Κόμμα (SPD), Συμμαχία 90/Οι Πράσινοι και Η Αριστερά με επικεφαλής τον δήμαρχο Άντρεας Μπόφενσουλτε.

Με το 30% των ψήφων, το SPD αναδείχθηκε το μεγαλύτερο κόμμα σε μέτρια στροφή. Η αντιπολιτευόμενη Χριστιανοδημοκρατική Ένωση (CDU) παρέμεινε σταθερή στο 26% αλλά έπεσε στη δεύτερη θέση. Οι Πράσινοι υπέστησαν σημαντική πτώση στο 12%, ενώ η Αριστερά επανέλαβε την επίδοσή της του 2019 κατά 11%. Οι δεξιοί Πολίτες σε Οργή (BiW) πέτυχαν το καλύτερο αποτέλεσμά τους με 9,4%, επωφελούμενοι από την απουσία των Εναλλακτική για τη Γερμανία (AfD), οι οποίοι αποκλείστηκαν από την υποψηφιότητα λόγω εσωκομματικών διαφωνιών. Το Ελεύθερο Δημοκρατικό Κόμμα (FDP) διατήρησε οριακά τις έδρες του με ποσοστό 5,1%.

Στις 25 Ιουνίου, ο υφιστάμενος κυβερνητικός συνασπισμός ανακοίνωσε ότι θα ανανεώσει τη συνεργασία τους, σχηματίζοντας τη Δεύτερη γερουσία του Μπόφενσουλτε.

### 2007
thumb|300px|Το δημαρχείο της Βρέμης

thumb|300px|Το Δημαρχείο της Βρέμης, ο καθεδρικός ναός του Αγίου Πέτρου, και το Κοινοβούλιο.

Έπειτα από τις εκλογές που διεξήχθησαν στις 13 Μαΐου του 2007 ο Γενς Μπέρνσεν (SPD) συμφώνησε σε κυβέρνηση συνεργασίας με τους Πράσινους στις 16 Ιουνίου 2007. Αυτό είχε ως αποτέλεσμα τον σχηματισμό του πρώτου ερυθροπράσινου συνασπισμού σε επίπεδο κρατιδίου.

### 2011

Εκλογές στη Βρέμη διεξήχθησαν στις 22 Μαΐου 2011, στις οποίες ψήφισαν για πρώτη φορά και νεαρά άτομα ηλικίας 16 και 17 ετών. Στις εκλογές ηττήθηκε το κόμμα των Χριστιανοδημοκρατών, καθώς ήρθε τρίτο, με πρώτο κόμμα τους Πράσινους και τους Σοσιαλδημοκράτες, οι οποίοι αναλαμβάνουν την εξουσία.

### 2015

### 2019

## Παραπομπές
Η Γυναίκα Λυκάνθρωπος

***Η Γυναίκα Λυκάνθρωπος*** (αγγλικά: *Howling II: Stirba - Werewolf Bitch*) είναι μια ταινία τρόμου του 1985 σε σκηνοθεσία Philippe Mora και είναι η πρώτη συνέχεια της ταινίας *[[Το ουρλιαχτό (ταινία, 1981)]]*. Παρά το γεγονός ότι ο Gary Brandner, συγγραφέας του μυθιστορήματος *The Howling*, συν-έγραψε το σενάριο, το Howling II είναι σε μεγάλο βαθμό άσχετο με το μυθιστόρημα του Bradner, *Howling II* του 1979.

## Πλοκή
Όταν η αδερφή του δολοφονείται από λυκανθρώπους βοηθάει έναν ερευνητή να κυνηγήσουν τους λυκάνθρωπους στις ΗΠΑ καθώς και στην Ευρώπη.

## Ηθοποιοί και Χαρακτήρες
*Christopher Lee - Stefan Crosscoe
*Annie McEnroe - Jenny Templeton
*Reb Brown - Ben White
*Marsha A. Hunt - Mariana
*Sybil Danning - Stirba
*Judd Omen - Vlad
*Ferdy Mayne - Erle
*Patrick Field - Deacon
*Jimmy Nail - Dom

## Υποδοχή
Όπως όλες οι συνέχειες της ταινίας *[[Το ουρλιαχτό (ταινία, 1981)]]* η ταινία γνώρισε αρνητικές κριτικές από το κοινό. Έχει μια βαθμολογία των 3,2/10 στο IMDb. Στο Rotten Tomatoes κρατάει μια βαθμολογία των 14% βασισμένη σε 7 κριτικές.

## Κυκλοφορία
Η Metro-Goldwyn-Mayer κυκλοφόρησε την ταινία σε DVD το 2005. Το επανακυκλοφόρησε το 2010 σε μια έκδοση με δύο δίσκους η οποία περιείχε και το κλασσικό The Howling του 1981. Το καλοκαίρι του 2015, η ταινία θα κυκλοφορήσει για πρώτη φορά σε Blu Ray από την Scream Factory.

## Εξωτερικοί σύνδεσμοι
*''Howling II'' στο Rotten Tomatoes
*''Howling II'' στο AllMovie

Κατηγορία:Ταινίες του 1985
Κατηγορία:Ταινίες χαμηλού προϋπολογισμού
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες γυρισμένες στην Τσεχία
Κατηγορία:Λυκάνθρωποι σε ταινίες
Ιωάννης Α΄ της Κύπρου

Ο **Ιωάννης Α΄** (περί το 1260 - 20 Μαΐου 1285) από τον Οίκο των Πουατιέ-Λουζινιάν ήταν Βασιλιάς της Κύπρου (1284 - 1285) και Βασιλιάς της Ιερουσαλήμ (1284 - 1285).

## Βιογραφία
Ήταν ο μεγαλύτερος γιος του Ούγου Γ΄ της Κύπρου και της Ισαβέλλας των Ιμπελέν, κόρης του Γκυ κοντόσταυλου της Κύπρου.

Ο Ιωάννης Α΄, αν και ανήκε στον Οίκο του Πουατιέ, διατήρησε το επώνυμο της γιαγιάς του που ανήκε στον Οίκο των Λουζινιάν. Στέφθηκε στον ναό της Αγίας Σοφίας της Λευκωσίας ως βασιλιάς της Κύπρου και της Ιερουσαλήμ (24 Μαρτίου 1284). Ωστόσο τα δικαιώματα στο Βασίλειο της Ιερουσαλήμ αμφισβήτησε ο Κάρολος Α΄ της Σικελίας-Νάπολης. Δεν παντρεύτηκε ποτέ· απεβίωσε δηλητηριασμένος από τα αδέλφια του (20 Μαΐου 1285) και τάφηκε στη Λευκωσία. Τον διαδέχθηκε ο δευτερότοκος αδελφός του Ερρίκος Β΄.

## Πρόγονοι


## Γκαλερί

File:Armoiries Chypre.svg|Ο εστεμμένος λέων της Κύπρου
File:Blason Royaume de Jérusalem.svg|Ο σταυρός της Ιερουσαλήμ
File:Armoiries Chypre Jérusalem.svg|Ο σταυρός είναι της Ιερουσαλήμ. Οι μπλε - λευκές λωρίδες είναι της κυριότητας του Λουζινιάν και ο εστεμμένος λέων του βασιλείου της Κύπρου.
File:LMM - Stadtsiegel Nikosia.jpg|Η σφραγίδα της πόλης της Λευκωσίας, 13ος αι. Επιγραφή: "CIVITAS 8 NICOSSIE 8". Municipal Museum of Nicosia


|-

Κατηγορία:Βασιλείς της Ιερουσαλήμ
Κατηγορία:Ηγεμόνες της Κύπρου
Κατηγορία:Οίκος του Πουατιέ
Υάκινθος (φυτό)

μικρογραφία|Υάκινθος ή Hyacinthus Orientalis ή Ζουμπούλι|317x317px
**Ιάκινθος** ή **Hyacinthus Orientalis** ή **Ζουμπούλι** είναι βολβώδες καλλωπιστικό πολυετές φυτό. Ανήκει στην οικογένεια Asparagaceae και στο γένος Hyacinthus όπου κατατάσσονται περισσότερα από 30 είδη φυτών. Κατάγεται από τις περιοχές της ανατολικής Μεσογείου όπως την Ελλάδα, τη Μικρά Ασία και τη Συρία. Σε μερικά μέρη της Ελλάδας λέγεται *διατσέντο* (Επτάνησα και νησιά του Αιγαίου) ή *διατσίντο* (Χίος) (από το ιταλικό *giacinto* «υάκινθος»).

## Καλλιέργεια
Ο Υάκινθος καλλιεργείται μέσω του βολβού, από τον οποίο αναπτύσσονται 4 έως 6 φύλλα που είναι μακριά, λογχοειδή με πράσινο χρώμα και το ύψος τους φτάνει τα 20 με 25 εκατοστά. Για ν' αναπτυχθεί χρειάζεται περίπου 8 με 10 εβδομάδες, ένα μέρος που είναι σκοτεινό, η θερμοκρασία του οποίου να μην ξεπερνάει τους 12 βαθμούς Κελσίου και μέτριας σύστασης έδαφος (αμμοπηλώδη).

## Ανθοφορία
Ανθοφορεί περίπου στα μέσα της άνοιξης ανάλογα τις καιρικές συνθήκες. Τα άνθη εμφανίζονται στο κέντρο του ανθικού στελέχους στην κορυφή του οποίου αναπτύσσονται. Το μέγεθος των ανθέων φτάνει τα 2 εκατοστά. Έχουν διάφορα χρώματα όπως μοβ, ροζ και λευκό.

## Πολλαπλασιασμός
Ο πολλαπλασιασμός του πραγματοποιείται με βολβούς, οι οποίοι φυτεύονται στα μέσα φθινοπώρου, ώστε κατά τη διάρκεια του καλοκαιριού που θα έχουν ξεραθεί τα φύλλα, οι βολβοί να εκριζωθούν και ν' αποθηκευτούν για να φυτευτούν πάλι το φθινόπωρο.

Μπορεί ο πολλαπλασιασμός του να πραγματοποιηθεί και μέσω του σπόρου, με μοναδικό μειονέκτημα, όμως, τη χρονοβόρα επίτευξη της ανθοφορίας του.

## Χρησιμότητα
μικρογραφία|Μυρίζουν άνοιξη!!!
Ο Υάκινθος είναι ένα φυτό με μεγάλη καλλωπιστική αξία. Χρησιμοποιείται κυρίως στην ανθοδετική τέχνη, είτε ολόκληρο το φυτό, είτε κομμένα ανθικά του στελέχη.

## Παραπομπές


Κατηγορία:Φυτά κήπου
Αρσολάνιο

Το **αρσολάνιο** (αγγλικά *arsolane*) είναι οργανική χημική ένωση, που περιέχει άνθρακα, υδρογόνο και αρσενικό, με μοριακό τύπο **C<sub>4</sub>H<sub>9</sub>As**. Είναι μια ετεροκυκλική αρσίνη. Το μόριό του αποτελείται από έναν πενταμελή δακτύλιο, με τέσσερα (4) άτομα άνθρακα και ένα (1) άτομο αρσενικού, στα οποία συνδέονται, επίσης, συνολικά εννέα (9) άτομα υδρογόνου. Εκτός από τη «μητρική» ένωση, ο όρος **αρσολάνιο** μπορεί, επίσης, να αναφέρεται (γενικότερα) σε μια σειρά «θυγατρικών» ή «υποκατεστημένων» παραγώγων ενώσεων, αρκεί να περιέχουν έναν (τουλάχιστον) αρσολανικό δακτύλιο, δηλαδή πενταμελή δακτύλιο με τέσσερα (4) άτομα άνθρακα, ένα (1) άτομο αρσενικού και κανένα διπλό δεσμό.

## Πηγές πληροφόρησης
# Παπαγεωργίου, Β.Π., *Εφαρμοσμένη Οργανική Χημεία*, Εκδόσεις «Παρατηρητής», Θεσσαλονίκη 2005, ISBN 960-260-342-7
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά», Β΄ Έκδοση, Θεσσαλονίκη 1991
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

## Παραπομπές


Κατηγορία:Οργανικές ετεροκυκλικές ενώσεις
Κατηγορία:Οργανικές ενώσεις με αρσενικό
Κατηγορία:C4
Βασίλειος Καραπάνος

Ο **Βασίλειος Καραπάνος** (1878-1948) υπήρξε Έλληνας δικηγόρος και υπουργός στη διορισμένη από τους Γερμανούς κυβέρνηση Ράλλη. Ήταν επίσης βουλευτής και γερουσιαστής.

## Βιογραφία
Γεννήθηκε στην Αμφιλοχία το 1878. Εξελέγη για πρώτη φορά βουλευτής Βάλτου το 1905 και στη συνέχεια βουλευτής Άρτας (1910) και Βάλτου (1923). Το 1932 εξελέγη γερουσιαστής (αριστίνδην εκ της Βουλής και Γερουσίας) και επανεξελέγη το 1933. Χρημάτισε υπουργός Εθνικής Προνοίας στην κατοχική κυβέρνηση Ιωάννη Ράλλη (29 Απριλίου 1943-15 Ιουνίου 1944) (διορισμένη από τις γερμανικές αρχές Κατοχής).

Πέθανε το 1948.

## Πηγές


Κατηγορία:Έλληνες υπουργοί Εθνικής Πρόνοιας
Κατηγορία:Βουλευτές Βάλτου
Κατηγορία:Βουλευτές Άρτας
Κατηγορία:Έλληνες γερουσιαστές
Κατηγορία:Έλληνες συνεργάτες της ναζιστικής Γερμανίας
Τελλουρολάνιο

Το **τελλουρολάνιο** (αγγλικά *Tellurolane*) είναι οργανική ετεροκυκλική χημική ένωση, που περιέχει άνθρακα, υδρογόνο και τελλούριο, με χημικό τύπο **C<sub>4</sub>H<sub>8</sub>Te**. Είναι ένας ετεροκυκλικός τελλουραιθέρας, με μόριο που αποτελείται από έναν πενταμελή δακτύλιο, που σχηματίζεται από τέσσερα (4) άτομα άνθρακα, και ένα (1) άτομο τελλουρίου. Στα άτομα άνθρακα συνδέονται, επίσης, συνολικά οκτώ (8) άτομα υδρογόνου. Εκτός από τη «μητρική» ένωση, ο όρος **τελλουρολάνιο** μπορεί να αναφέρεται επίσης και σε μια ολόκληρη σειρά από «θυγατρικές» - παράγωγες ενώσεις, που περιέχουν έναν τουλάχιστον τελλουρολανικό δακτύλιο.

## Πηγές

# Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

## Παραπομπές και παρατηρήσεις


Κατηγορία:Οργανικές ετεροκυκλικές ενώσεις
Κατηγορία:C4
Ζορμπάς

Το ελληνικό επώνυμο **Ζορμπάς**, που ετυμολογείται από την τουρκική λέξη *zorba* (= οπλοφόρος σώματος ατάκτων και συνεκδοχικά άνθρωπος βίαιος, ατίθασος, τυραννικός), μπορεί να αναφέρεται σε κάποιο από τα παρακάτω πρόσωπα:

* Αλέξης Ζορμπάς (1865-1941), υπαρκτός ήρωας μυθιστορήματος του Νίκου Καζαντζάκη
* Απόστολος Ζορμπάς (γενν. 1908), φιλόλογος και συγγραφέας
* Ασημάκης Ζορμπάς ή Παπαλουκάς, αγωνιστής στην Επανάσταση του 1821
* Βασίλειος Ζορμπάς (1907-1969), φιλόλογος
* Γεώργιος Ζορμπάς, αγωνιστής στην Επανάσταση του 1821
* Γιώργος Ζορμπάς (γενν. 1937), δικαστικός
* Κωνσταντίνος Ζορμπάς, αγωνιστής στην Επανάσταση του 1821
* Νικόλαος Ζορμπάς, αγωνιστής στην Επανάσταση του 1821
* Νικόλαος Ζορμπάς (1844-1920), στρατιωτικός, επικεφαλής του Κινήματος στο Γουδί
* Νικόλαος Ι. Ζορμπάς (1906-1996), βουλευτής Χίου και υπουργός
* Τσατράν Ζορμπάς (αρχές 20ού αι.), οπλομάχος

Από τον Αλέξη ο Ν. Καζαντζάκης εμπνεύσθηκε το μυθιστόρημα:
* *[[Βίος και πολιτεία του Αλέξη Ζορμπά]]* (1946),
το οποίο μεταφέρθηκε και στον κινηματογράφο ως η ταινία:
** *[[Αλέξης Ζορμπάς (ταινία)|Αλέξης Ζορμπάς]]* (*Zorba the Greek*, 1964)

## Δείτε επίσης
* Ζορμπαλάς
* Ζορμπανάς
Κάρδαμο (χόρτο)

μικρογραφία|260x260εσ|Κοινό κάρδαμο
Το **κάρδαμο** είναι αγγειόσπερμο, δικότυλο φυτό ανήκει στην οικογένεια των Κραμβοειδών (Brassicaceae, συνώνυμη περιγραφική ονομασία Σταυρανθών, Cruciferae).

Είναι αυτοφυές φυτό και τα φύλλα του φύονται κοντά στη βάση του έχουν δυνατή πικάντικη γεύση και χρησιμοποιούνται σε σαλάτες και διάφορα γαρνιρίσματα.

## Είδη
μικρογραφία|260x260εσ|ΝεροκάρδαμοΥπάρχουν αρκετά είδη κάρδαμου. Τα πιο σημαντικά είναι:

*Κοινό κάρδαμο. Γνωστό και ως κάρδαμο της Ορλεάνης, επιστημονική ονομασία λεπίδιο το ήμερο (Lepidium sativum). Μονοετές και ποώδες φυτό με καταγωγή από την Ασία, αναπτύσσεται εξαιρετικά γρήγορα. Καλλιεργείται σε αρκετές περιοχές και έχει χρήσεις στη μαγειρική, σε σαλάτες, γαρνιτούρες και σούπες.
*Νεροκάρδαμο. Έχει την επιστημονική ονομασία Ναστούρτιο το φαρμακευτικό (Nasturtium officinale). Πολυετές ποώδες φυτό με βλαστούς που έρπουν. Η καταγωγή του είναι από την Ευρώπη και σήμερα βρίσκεται σε πολλές περιοχές της γης κοντά σε λίμνες, ρυάκια, ποταμούς και χαράδρες. Φρέσκο τρώγεται σε διάφορες σαλάτες ενώ βράζεται και τρώγεται ως λαχανικό σε σούπες κ.λπ.
*Πικροκάρδαμο ή κάρδαμο των λιβαδιών. Έχει την επιστημονική ονομασία Cardamine pratensis. Χαμηλή πόα με λευκά ή ροζ άνθη. Βρίσκεται σε περιοχές του βόρειου ημισφαιρίου της γης. Τα φύλλα του είναι σαρκώδη και έχουν πικρή γεύση.

## Δείτε επίσης
* Ελεττάρια
* Καρδάμωμον το γνήσιον
* Μαύρο κάρδαμο
* Καρδάμωμο

## Παραπομπές


## Εξωτερικοί σύνδεσμοι
* 
* 

Κατηγορία:Βότανα
Κατηγορία:Σταυρανθή
Κατηγορία:Κραμβοειδή